REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-05/14-02/6

URBROJ:238/10-02/06-14-52

Ivanić-Grad, 25. studeni 2014.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o komunalnoj naknadi**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o komunalnoj naknadi**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Marija Čehko, savjetnica za gospodarstvo.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 23. Zakona o komunalnom gospodarstvu (Narodne novine, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13 i 153/13) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_ sjednici održanoj dana \_\_\_\_ 2014. godine donijelo je sljedeću

**ODLUKU**

**o komunalnoj naknadi**

1. OPĆE ODREDBE

Članak 1.

Ovom Odlukom utvrđuje se sljedeće:

* naselja u kojima se naplaćuje komunalna naknada,
* obveznici plaćanja komunalne naknade,
* način utvrđivanja i naplate komunalne naknade i
* oslobođenje i djelomično oslobođenje od obveze plaćanja komunalne naknade.

Članak 2.

Komunalna naknada plaća se u naseljima u kojima se obavljaju komunalne djelatnosti održavanja javnih površina, održavanje nerazvrstanih cesta i javne rasvjete pod uvjetom da je do nekretnine uređena javna pristupna površina, odnosno osnovana služnost od uređene javne pristupne površine do zemljišne čestice.

Članak 3.

Sredstva komunalne naknade namijenjena su za financiranje obavljanja sljedećih komunalnih djelatnosti:

* odvodnja i pročišćavanje otpadnih voda,
* održavanje čistoće u dijelu koji se odnosi na čišćenje javnih površina,
* održavanje javnih površina,
* održavanje nerazvrstanih cesta,
* održavanje groblja i krematorija,
* vatrogastvo i
* javnu rasvjetu.

Članak 4.

Komunalna naknada prihod je Proračuna Grada Ivanić-Grada.

Gradsko vijeće Grada Ivanić-Grada za svaku kalendarsku godinu, u skladu s predviđenim sredstvima i izvorima financiranja, donosi Program održavanja komunalne infrastrukture za djelatnosti navedene u članku 3. ove Odluke.

1. NASELJA U KOJIMA SE PLAĆA KOMUNALNA NAKNADA

Članak 5.

Komunalna naknada plaća se u naseljima u kojima se održava javna rasvjeta, nerazvrstane ceste i javne površine.

Komunalna naknada plaća se za stambeni i poslovni prostor izvan građevinskog područja naselja na kojem se najmanje obavljaju komunalne djelatnosti održavanja javnih površina i održavanja nerazvrstanih cesta i koje su opremljene najmanje pristupnom cestom, objektima za opskrbu električnom energijom i vodom prema mjesnim prilikama, te čine sastavni dio infrastrukture Grada Ivanić-Grada.

Članak 6.

Naselja u kojima se plaća komunalna naknada su sljedeća:

* Ivanić-Grad,
* Graberje Ivanićko,
* Derežani,
* Posavski Bregi,
* Zaklepica,
* Caginec,
* Deanovec,
* Greda Breška,
* Šemovec Breški,
* Zelina Breška,
* Lijevi Dubrovčak,
* Topolje,
* Šumećani,
* Trebovec,
* Lepšić,
* Tarno,
* Opatinec,
* Prerovec i
* Prečno.

1. OBVEZNICI PLAĆANJA KOMUNALNE NAKNADE

Članak 7.

Komunalnu naknadu plaćaju vlasnici odnosno korisnici:

1. stambenog prostora,
2. poslovnog prostora,
3. garažnog prostora,
4. građevnog zemljišta koje služi u svrhu obavljanja poslovne djelatnosti,
5. neizgrađenog građevnog zemljišta.

Komunalnu naknadu prvenstveno plaćaju vlasnici, a korisnici kada su obvezu plaćanja vlasnici ugovorom prenijeli na njih, a u tom slučaju vlasnik solidarno jamči za obveze korisnika.

Pod danom nastanka obveze podrazumijeva se naročito datum pravomoćnosti odobrenja nadležnog tijela za uporabu građevine, datum pravomoćnosti rješenja o nasljeđivanju, datum stupanja u posjed objekta za koji se plaća komunalna naknada temeljem sklopljenog kupoprodajnog ugovora ili darovnog ugovora, ugovora o najmu, zakupu ili temeljem nekog drugog načina početka korištenja nekretnine, datum ovjerovljenog kupoprodajnog ugovora ili drugog pravnog posla koji sadrži tabularnu izjavu o dozvoli uknjižbe nekretnine na svoje ime ili datum ovjerovljene tabularne izjave o stjecanju vlasništva, ukoliko se radi o obvezi plaćanja komunalne naknade zasnovane na vlasništvu.

Pod danom prestanka obveze podrazumijeva se naročito datum smrti fizičke osobe ili datum brisanja pravne osobe – trgovca u sudskom registru, datum prestanka obrta u obrtnom registru kao i datum prestanka druge pravne osobe ili prestanka samostalne djelatnosti fizičke osobe, datum prestanka posjeda nekretnine koju koristi vlasnik nekretnine ili korisnik nekretnine temeljem sklopljenog ugovora o zakupu, najmu ili drugog načina korištenja.

Građevnim zemljištem u smislu ove Odluke smatra se zemljište koje se nalazi unutar granica građevnog područja naselja, a na kojemu se, u skladu s prostornim planom, mogu graditi građevine za stambene, poslovne, športske ili druge namjene.

Neizgrađenim građevnim zemljištem u smislu ove Odluke smatra se zemljište iz prethodnog stavka na kojemu nije izgrađena nikakva građevina ili na kojem postoji privremena građevina za čiju izgradnju nije potrebno odobrenje za gradnju. Neizgrađenim građevnim zemljištem smatra se i zemljište na kojem se nalaze ostaci nekadašnje građevine.

Članak 8.

Obveznik plaćanja komunalne naknade dužan je u roku od 15 dana od dana nastanka obveze ili promjene osobe obveznika istu prijaviti nadležnom upravnom odjelu iz članka 9. ove Odluke.

1. NAČIN UTVRĐIVANJA I NAPLATA KOMUNALNE NAKNADE

Članak 9.

Rješenje o komunalnoj naknadi za svakog pojedinog obveznika donosi upravni odjel Grada Ivanić-Grada u čijoj nadležnosti je komunalno gospodarstvo (u daljnjem tekstu: upravni odjel) najkasnije do 31. ožujka za tekuću godinu.

Rješenjem iz prethodnog stavka utvrđuje se mjesečna, odnosno godišnja visina komunalne naknade.

Članak 10.

Rješenjem o komunalnoj naknadi utvrđuje se visina komunalne naknade po m2 obračunske površine, obračunska površina i iznos komunalne naknade.

Obveza plaćanja komunalne naknade nastaje prvog sljedećeg mjeseca od početka korištenja prostora, odnosno zemljišta.

Komunalna naknada za stambeni prostor i garažni prostor plaća se dva puta godišnje s dospijećem 30. lipnja i 30. rujna.

Komunalna naknada za poslovni prostor, građevno zemljište koje služi u svrhu obavljanja poslovne djelatnosti i neizgrađeno građevno zemljište čiji mjesečni iznos iznosi više od 200,00 kuna plaća se mjesečno najkasnije do 20. u mjesecu za protekli mjesec, a čiji mjesečni iznos ne prelazi 200,00 kuna plaća se tromjesečno najkasnije do 20. u narednom mjesecu za proteklo tromjesečje.

Kontrolu naplate komunalne naknade i prisilnu naplatu vrši nadležni upravni odjel na način i po postupku određenom propisima o prisilnoj naplati važećima u Republici Hrvatskoj.

Članak 11.

Vrijednost boda posebnom odlukom propisat će Gradsko vijeće Grada Ivanić-Grada.

Ako Gradsko vijeće promijeni vrijednost boda u odnosu na prethodnu godinu, donose se nova rješenja kojima se utvrđuje obveza plaćanja komunalne naknade za sve obveznike.

Vrijednost boda iz stavka 3. ovog članka donosi se najkasnije do kraja studenog tekuće godine za sljedeću godinu.

Članak 12.

Visina komunalne naknade određuje se ovisno o lokaciji nekretnine, odnosno zoni u kojoj se nalazi i vrsti nekretnine iz članka 7. ove Odluke.

Komunalna naknada obračunava se po m2 površine i to:

* za stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (Narodne novine, broj 40/97) – površina na osnovu neto površine stana,
* za neizgrađeno građevno zemljište po jedinici stvarne površine,
* za građevno zemljište koje služi u svrhu obavljanja poslovne djelatnosti po jedinici stvarne površine umanjene za tlocrtnu bruto površinu poslovnog prostora.

Članak 13.

Koeficijent zone (Kz) utvrđuje se za svako pojedino naselje i unutar naselja ovisno o položaju i komunalnoj opremljenosti.

Najviši koeficijent u prvoj zoni je 1,00.

|  |  |  |
| --- | --- | --- |
| ZONA | ULICA/NASELJE | KOEFICIJENT ZONE |
| I. | Ivanić-Grad: Savska ulica, Trg. V. Nazora, Omladinska ulica, Ulica slobode, Vukovarska ulica, Ulica ruža, Lonjska ulica, Moslavačka ulica, Ulica P. Krešimira IV, Ulica Eduarda Babića, Pokupska ulica, Maznica, Ulica kralja Tomislava do Savske ulice, Športska ulica, Školska ulica, Park hrvatskih branitelja, Dubrovačka ulica, Sajmišna ulica, Kolodvorska ulica od Vulinčeve ulice do Ulice Franje Jurinca, Ulica Franje Jurinca do Etanske ceste, Ulica ljudevita Gaja, Ulica Milke Trnine, Ulica Stjepana Majdeka od Savske do Ulice 65. samostalnog bataljuna ZNG, Vulinčeva ulica, ulice u niskoenergetskom naselju Poljana | 1,00 |
| II | Ulica kralja Tomislava od Savske ulice do pruge, Badalićeva ulica, Ulica Franje Moguša, Poljanska ulica, Rudarska ulica, Beliceva ulica, Industrijska cesta, područje starog Ivanića | 0,90 |
| III | Preostale ulice u Ivanić-Gradu, osim onih koje su u IV zoni  Centar naselja Graberje Ivanićko  Savska ulica u Posavskim Bregima | 0,80 |
| IV | Graberje Ivanićko (osim centra naselja)  Posavski Bregi (osim Savske ulice)  DIO NASELJA IVANIĆ-GRAD –Ulica Stjepana Majdeka od raskrižja s Ulicom 65. samostalnog bataljuna ZNG, Kosničarska ulica, Ulica Novo naselje, Duga ulica, Naftaška ulica, Nova ulica, Žutička ulica, Ulica vrba, Ulica Stjepana Kelšina, Kunekova ulica, Cepetarska ulica, Lovačka ulica, Ulica Josipa Jajčana, Odvojak Kelšinove ulice, Vatrogasna ulica, Zajčićeva ulica, Barilićeva ulica, Marekovićeva ulica, Jalševečka ulica, Ulica Zelenjak, Dolanec, Jalševečki odvojak, Ulica Prkos, Tratinska ulica, Tomićeva ulica, Ulica braće Kalčić  Caginec  Lijevi Dubrovčak  Topolje  Ulica Horčićke u Deanovcu  Ivanićgradska ulica u Šumećanima | 0,70 |
| V | Deanovec - ostale ulice  Šumećani - ostale ulice  Opatinec  Derežani  Trebovec  Greda Breška  Zelina Breška  Šemovec Breški  Zaklepica | 0,60 |
| VI | Prerovec  Prečno  Lepšić | 0,50 |

Članak 14.

Koeficijent namjene (Kn) iznosi kako slijedi:

* stambeni prostor i prostor koji koriste neprofitne organizacije 1,00
* poslovni prostor koji služi za proizvodne djelatnosti 2,30
* poslovni prostor koji služi za ostale djelatnosti 2,50
* građevno zemljište koje služi u svrhu obavljanja poslovne djelatnosti 0,23
* neizgrađeno građevno zemljište 0,05
* garažni prostor 1,00

1. OSLOBOĐENJE I DJELOMIČNO OSLOBOĐENJE OD OBVEZE PLAĆANJA KOMUNALNE NAKNADE

Članak 15.

Komunalna naknada ne plaća se za sljedeće:

* nekretnine koje služe vjerskim zajednicama za obavljanje vjerske djelatnosti,
* nekretnine koje su u vlasništvu Grada Ivanić-Grada,
* nekretnine koje su u vlasništvu trgovačkih društava kojih je osnivač Grad Ivanić-Grad,
* nekretnine koje su u vlasništvu ustanova kojih je osnivač Grad Ivanić-Grad,
* nekretnine čije se održavanje plaća iz Proračuna Grada Ivanić-Grada,
* nekretnine utvrđene posebnom odlukom Gradskog vijeća,
* nekretnine oslobođene plaćanja komunalne naknade u skladu s posebnim propisima.

Članak 16.

Za poslovni prostor i građevno zemljište koje služi u svrhu obavljanja poslovne djelatnosti, u slučaju kada se poslovna djelatnost ne obavlja više od 6 mjeseci, koeficijent namjene umanjuje se za 50%, ali ne može biti manji od koeficijenta namjene za stambeni prostor, odnosno koeficijenta namjene za neizgrađeno građevno zemljište.

Za umanjenje obveze, obveznik plaćanja komunalne naknade podnosi zahtjev nadležnom upravnom odjelu.

Uz zahtjev obveznik obavezno prilaže potvrdu nadležne Porezne uprave kojom dokazuje neobavljanje poslovne djelatnosti.

Članak 17.

Komunalnu naknadu za stambeni prostor ne plaćaju sljedeće kategorije građana:

* obveznik koji živi sam, a čija visina prihoda ne prelazi 1.300,00 kuna mjesečno i nema drugih primanja;
* obveznik koji živi u zajedničkom domaćinstvu sa supružnikom i/ili drugim članovima obitelji, a primanja po članu ne prelaze 800,00 kuna mjesečno;
* obveznik stariji od 65. godina, koji nema nužno potrebnih prihoda za život, a u kućanstvu živi sam;
* korisnik pomoći za uzdržavanje ostvarene sukladno odredbama Zakona o socijalnoj skrbi,

Kao dokaz za ispunjavanje uvjeta potrebno je priložiti sljedeću dokumentaciju:

1. preslika osobne iskaznice,
2. dokaz o redovnim primanjima za sve članove zajedničkog domaćinstva - zadnji odrezak od mirovine, prosjek plaće u posljednja tri mjeseca, uvjerenje Zavoda za zapošljavanje,
3. potvrda Porezne uprave o ostvarenom dohotku za prethodnu godinu za sve punoljetne članove domaćinstva,
4. izjava o stanovanju u zajedničkom domaćinstvu,
5. rješenje Centra za socijalnu skrb za obveznika komunalne naknade koji je korisnik pomoći za uzdržavanje.

Grad Ivanić-Grad će, po službenoj dužnosti, od nadležne policijske postaje pribaviti podatke o broju članova zajedničkog domaćinstva za svakog podnositelja zahtjeva.

Zahtjev za oslobođenje od plaćanja podnosi se do 30. lipnja za tekuću godinu.

O zahtjevu nadležni upravni odjel donosi rješenje.

Članak 18.

Za vlastiti novoizgrađeni poslovni prostor i građevno zemljište koje služi u svrhu obavljanja poslovne djelatnosti, obveznik plaćanja komunalne naknade ostvaruje oslobođenje od plaćanja komunalne naknade na sljedeći način:

* za prvu godinu rada u tom prostoru oslobađa se plaćanja komunalne naknade u iznosu 100%,
* za drugu godinu rada u tom prostoru djelomično se oslobađa plaćanja komunalne naknade u iznosu 50%,
* za treću godinu rada u tom prostoru djelomično se oslobađa plaćanja komunalne naknade u iznosu 25%.

Uz zahtjev, obveznik obavezno prilaže uporabnu dozvolu.

O zahtjevu nadležni upravni odjel donosi rješenje.

Članak 19.

Iznos sredstava za koja će, temeljem izdanih rješenja u skladu s člankom 17. i 18. ove Odluke, biti smanjen prihod komunalne naknade osigurat će se u Proračunu Grada Ivanić-Grada.

1. KAZNENE ODREDBE

Članak 20.

Obveznik koji ne postupi u skladu s odredbom članka 8. kaznit će se kaznom u iznosu godišnje komunalne naknade.

1. PRIJELAZNE I ZAVRŠNE ODREDBE

Članak 21.

Stupanjem na snagu ove Odluke prestaje važiti Odluka o komunalnoj naknadi (Službeni glasnik, broj 06/04 i 01/05).

Članak 22.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_ 2014. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o komunalnoj naknadi |
| **PRAVNI TEMELJ:** | Članak 23. Zakona o komunalnom gospodarstvu (Narodne novine, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13 i 153/13) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Zakon o komunalnom gospodarstvu (Narodne novine, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13 i 153/13) člancima 22. do 29. uređuje područje komunalne naknade.

Odluka o komunalnoj naknadi Grada Ivanić-Grada donesena je 2004. godine te je izmijenjena 2005. godine.

U provedbi Odluke o komunalnoj naknadi ukazala se potreba za donošenjem nove s obzirom na sljedeće nužne izmjene:

* u odluku je potrebno uvrstiti kako komunalnu naknadu, osim vlasnika, plaćaju i korisnici te je detaljno obrazloženo kada plaćaju vlasnici, a kada korisnici,
* bilo je nužno utvrditi kada nastaje obveza plaćanja komunalne naknade, te kada ista obveza prestaje,
* dodane su građevine za koje se plaća komunalna naknada te je utvrđeno svrsishodnim uvrstiti u obračun komunalne naknade i garažne prostore i neizgrađeno građevno zemljište, a što je propisano odredbom članka 22. Zakona o komunalnom gospodarstvu,
* utvrđene su izmjene u zonama na području Grada, na način da su pojedine ulice i dijelovi naselja, stavljeni u višu ili nižu zonu, ovisno o stuipnju izgrađenosti komunalne infrastrukture,
* koeficijent namjene za poslovni prostor koji služi za poslovne djelatnosti povećan je s 2,00 na 2,30,
* koeficijent namjene za poslovni prostor koji služi za ostale djelatnosti povećan je s 2,00 na 2,50,
* koeficijent namjene za građevno zemljište koje služi u svrhu obavljanja poslovne djelatnosti povećan je s 0,2 na 0,23
* koeficijent namjene za garažni prostor utvrđen je te iznosi 1,00,
* koeficijent namjene za neizgrađeno građevno zemljište utvrđen je te iznosi 0,05,
* proširen je broj nekretnina za koje se ne plaća komunalna naknada, a sve u skladu s dosadašnjom praksom u gradu te komunalnu naknadu ne plaćaju: t.d. kojih je osnivač grad, ustanove kojih je osnivač grad te nekretnine čije se održavanje plaća iz proračuna grada,
* utvrđene su olakšice za novoizgrađeni poslovni prostor na način da tijekom tri godine, vlasnik istoga ostvaruje popust od 100% iznosa komunalne naknade (prva godina), popust od 50% (druga godina) te popust od 25% (treća godina).

Obzirom na važnost izmjena, predlažemo donošenje nove Odluke o komunalnoj naknadi te predlažemo Gradskom vijeću usvajanje iste.